100-гадовы юбілей — важная дата ў жыцці мільёнаў людзей як у Рэспубліцы Беларусь, так і далёка за яе межамі. Успаміны пра камсамольскае юнацтва аб’ядноўваюць пакаленні. Бо камсамол — гэта верная дружба, студэнцтва і рамантыка новых дарог, гэта агульныя мэты і мары. А галоўнае – не абыякавасць да лёсу Айчыны, імкненне рэальнымі справамі і працоўнымі здзяйсненнямі быць карысным сваёй краіне. Камсамольцы абаранялі Радзіму, узводзілі новыя населеныя пункты, асвойвалі цаліну, Сібір і Далёкі Ўсход, актыўна ўдзельнічалі ў патрыятычным руху, у рэалізацыі маштабных праектаў у сферы навукі, культуры, адукацыі, спорту.